钦定古今图书集成/明伦汇编/氏族典/第263卷 > 王镕
## 钦定古今图书集成/明伦汇编/氏族典/第263卷 > 王镕

按《唐书王廷凑传》：“廷凑子元逵，元逵子绍鼎，绍鼎子
景崇，景崇子镕，年十岁，军中推为留后，授检校工部
尚书。李克用、杨复光攻黄巢，镕凡再馈粟以济师。僖
宗还自蜀，献马牛戎械万计。于是克用方击孟方立
于邢州，镕归刍粮。光化中，全忠讨幽州刘仁恭，镕遣
兵屯蓨城。俄而仁恭败，全忠使罗绍威讽镕绝太原”，
镕依违，全忠不悦，引军攻镕。镕以币二十万赂师，遣
子昭祚质仕全忠府，全忠因妻之。始，廷凑使至河阳，
有视之曰：“非常人也。”廷凑问其故，曰：“君子孙当王百
年。”自廷凑讫镕，凡百年。